नोएडा. डायबिटिक फोरम की नोएडा शाखा के तत्‍ववाधान में डायबिटिक माह के अवसर पर सैक्‍टर-12 नोएडा स्थित सरस्‍वती शिशु मन्दिर विद्यालय में नि:शुल्‍क मेगा स्‍वास्‍थ्‍य मेला का आयोजन 11 नवंबर को किया जाएगा। मेले के आयोजन में भारत विकास परिषद, नोएडा एंटरप्रेन्योर एसोसिएशन, जुनून चैरीटेबल ट्रस्ट के साथ शहर के सभी अस्पताल और फार्मास्टिकल कम्‍पनियां अपना सहयोग दे रहे हैं। यह मेला सुबह 9 बजे शुरू हो कर दोपहर 1 बजे तक चलेगा, जिसमें लोगों अपना ईसीजी, ब्‍लडग्‍लूको, लंग्‍स टेस्‍ट, ऑख-कान-गला, अल्‍ट्र्रासाउंड, बॉडी मांस इंडेक्‍स, इको की जांच करा सकेंगे। उत्तर प्रदेश सरकार में खेल एवं युवा मामलों के मंत्री चेतन चौहान, नोएडा डायबिटिक फोरम के अध्‍यक्ष डा. जीसी वैष्‍णव और पंकज जिन्‍दल ने यह जानकारी दीं।